पश्चिमी रेलवे मंडल के प्रबंधक मुकुल जैन ने मुंबई में स्वर्ण परियोजना लॉन्च करते वक्त कहा कि राजधानी में नाइट लैंप की यह सुविधा पिछली कुछ चोरी की घटनाओं को देखते हुए की जा रही है, जब चोर कोच की बिजली बंद करके यत्रियों का सामान और कीमती चीजें ले उड़े।मुकुल जैन ने कहा कि राजधानी के दोनों सेकेंड और थर्ड एसी कोच में नाइट लैंप लगाई जाएंगी, जिससे अगर कोई सामान लेकर भागने की कोशिश करता है तो नजर आ जाएगा। उन्होंने कहा कि पश्चिमी रेलवे राजधानी एक्सप्रेस के एक कोच में चार सीसीटीवी कैमरे लगाने की प्रक्रिया में है, ताकि यात्रियों की सुरक्षा पुख्ता की जा सके। अधिकारियों ने बताया कि पांच कोचों में सीसीटीवी कैमरे लगाए जाने का काम चल रहा है, जो कि जल्द निपटा लिया जाएगा।